Document ID: /roh_data/filtered/fineweb-2-filterrobots_roh.jsonl.gz/54223

Siria: Na ad ina nova pausa da cumbat
- Venderdi, 23.9.2016, 6:19
Ils Stadis Unids e la Russia n'han betg pudì sa cunvegnir da tschessar las armas en Siria. Quai ha declerà il minister da l'exteriur american John Kerry.
L'inscunter da la gruppaziun internaziunala per il sustegn da la Siria che s'inscuntrada a l'ur da la radunanza plenara da l'ONU a New York n'ha betg purtà il resultat giavischà. L'incumbensà spezial per la Siria, Staffan de Mistura ha discurrì d'in inscunter grev e dischillusiunant. Tuttina hajan ils Stadis Unids e la Russia empermess da tschertgar vinavant ina soluziun.
La pausa da cumbat precedenta ch'ils dus pajais avevan negozià, ha fatg naufragi suenter in'emna.
RR novitads 6:00